text: খোন্দকার আব্দুল মালেক শহীদুল্লাহ বাংলদেশের ময়মনসিংহ জেলার রাজনীতিবিদ, ভাষাসৈনিক, মুক্তিযুদ্ধের সংগঠক, সাংবাদিক, পূর্ব পাকিস্তান প্রাদেশিক পরিষদ সদস্য ও মুক্তাগাছা পৌরসভার সাবেক চেয়ারম্যান।
  
  প্রাথমিক জীবন 
  খন্দকার আবদুল মালেক শহীদুল্লাহ ১৯৩৬ সালে ময়মনসিংহ জেলার মুক্তাগাছার খন্দকার বাড়িতে জন্মগ্রহণ করেন। তার পিতা খন্দকার আবদুল মান্নান চিকিৎসক ছিলেন।
  
  রাজনৈতিক ও কর্মজীবন 
  খোন্দকার আব্দুল মালেক ১৯৫২ সালের ভাষা আন্দোলনের সময় ময়মনসিংহের তৎকালীন মহকুমা জামালপুরের দেওয়ানগঞ্জ কো-অপারেটিভ স্কুলের ছাত্রদের সঙ্গে ভাষা আন্দোলনের মিছিলে যোগ দেন নবম শ্রেণির কিশোর। তার বাড়ি ময়মনসিংহের মুক্তাগাছায় হলেও বাবার সরকারি চাকরির কারণে ওই স্কুলে পড়তেন তিনি। আন্দোলনে যোগ দেওয়ায় স্কুল থেকে হয়েছিলেন বরখাস্ত হয়েছিলেন।
  
  তিনি ১৯৫৩ সালে মুক্তাগাছায় শাসনতন্ত্র প্রতিরোধ কমিটির যুগ্মসম্পাদ ছিলেন। ১৯৫৬ সালে মুক্তাগাছা আওয়ামী লীগের প্রতিষ্ঠাতা সাধারণ সম্পাদক হিসেবে দায়িত্ব পালন করেন।
  
  তিনি দৈনিক ইত্তেফাক, দৈনিক সংবাদসহ কয়েকটি পত্রিকার মুক্তাগাছা প্রতিনিধি ছিলেন।
  
  ১৯৬৪ সালে মুক্তাগাছা পৌরসভার কমিশনার নির্বাচিত হন। ১৯৭০ সালের নির্বাচনে তিনি পূর্ব পাকিস্তান প্রাদেশিক পরিষদ সদস্য নির্বাচিত হন। ১৯৭১ সালে মুক্তিযুদ্ধের সংগঠক ও আসামের গৌহাটি থেকে 'মুক্তি'নামক সাপ্তাহিক পত্রিকা ইবনে আদম ছদ্মনামে বের করতেন। তিনি ১৯৯৯ থেকে ২০০৪ সালে পর্যন্ত মুক্তাগাছা পৌরসভার চেয়ারম্যান হিসেবে দায়িত্ব পালন করেন।
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:ময়মনসিংহ জেলার রাজনীতিবিদ
  বিষয়শ্রেণী:১৯৩৬-এ জন্ম
  বিষয়শ্রেণী:বাংলাদেশ আওয়ামী লীগের রাজনীতিবিদ
title: খোন্দকার আব্দুল মালেক শহীদুল্লাহ